mk ru mk uk mk mk hbs_cyr mk mk mk mk ru ky mk ru mk ru mk de mk de mk mk de mk de mk de mk de ru mk ru ru mk mk tt hbs_cyr mk mk ru bg es es mk ru mk mk mk mk mk mk mk mk mk mk mk hbs_cyr bg es es mk mk mk mk de mk de mk de mk mk mk mk mk mk mk mk mk ru mk
АНАЛИЗА: Даночна реформа – што ќе значи таа за “џебот” на граѓаните? - ПУБЛИКУМ
ПУБЛИКУМ Вистината на прво место
И Додик и Тривиќ прогласија победа во претседателската трка во Република Српска
Партијата ГЕРБ на Борисов води на изборите во Бугарија
(ВИДЕО) Катастрофа во Индонезија: Најмалку 174 лица загинаа во немирите после завршувањето на фудбалски натпревар
Поддршка за суверениетот и територијалнот интегритет на Украина од претседателите на земјите членки на НАТО од Централна и Источна Европа
АНАЛИЗА: Општински буџети – најмногу пари за плати, најголем приход од власта
МТСП: Со септемвриската пензија пензионерите добиваат повисоки пензии за 6.8%, согласно новата методологија за усогласување на пензиите
Finance Think го објави Макроекономскиот монитор К2 2022
Кој заработува најмногу во Германија?
Насловна>Анализа>АНАЛИЗА: Даночна реформа – што ќе значи таа за “џебот” на граѓаните?
АНАЛИЗА: Даночна реформа – што ќе значи таа за “џебот” на граѓаните?
Ако ја прашате власта – даноците нема да се зголемуваат, туку ќе се прошири даночната основа. Ако ги прашате економистите и фирмите – најавената даночна реформа ќе донесе нов “товар” на грбот на приватниот сектор. Порталб.мк преку ставови на економисти, бизнисмени, даночни експерти, невладини организации ќе анализира каков ефект ќе има најавениот нов даночен модел – кој ќе добие а кој ќе изгуби со реформите, веќе извесни дека стартуваат етапно, но првиот чекор ќе се направи на 1-ви јануари 2023 година.
Еден од предлозите како дел од даночната реформа е воведување на данок за каматите на штедните влогови орочени над една година. Ваквото решение според експертите е “меч со две острици” во период кога каматите за штедење се минимални, па дури и беа негативни, што беше една од причините за забавување на штедењето. Сега кога се прават обиди за стимулирање на штедењето, особено во услови на инфлација, се најавува мерка која повторно може да ги дестимулира граѓаните и фирмите парите да ги чуваат во банките.
Еве кои се ставовите на експертите во однос на овој најавен нов данок:
„Оданочувањето на штедните влогови драстично ќе придонесе кон демотивација на граѓаните па и на фирмите кон негување на практиката за штедење по банките, а тоа ќе значи помалку ликвидни и евтини финансиски средства за комерцијалните банки. Од друга страна, самото оданочување на штедните влогови ќе направи луѓето да се вратат на старите навики, кога парите ги чуваа под перница, а тоа значи мотивација и на сива економија, бидејки кеш плаќањето ќе биде поголемо споредбено со целите на Народната банка, па и на Министерството за финансии, плаќањето да биде сè повеќе и повеќе преку платежни картички или на електронски начин“, вели економистот Арбен Халили.
„Планираното оданочување на каматите од орочените депозити над една година ќе делува дестимулативно врз домашното штедење. Имено, штедењето секако е неисплатливо во услови на висока инфлација, а оданочувањето на ниските камати ќе го зголеми чувството на граѓаните дека не е добар потег долгорочното штедење во домашните банки“, вели даночниот експерт Павле Гацов.
„Даночна реформа да, но во друга насока. Оданочување на штедните влогови ќе предизвика пад на штедењето, со што ќе предизвика пад на кредитниот потенцијал на банките. И без оданочување на штедните влогови штедењето ќе опадне, поради високата стапка на инфлација, која ги топи депозитите. Високата стапка на инфлација кај нас и во еврозоната предизвика не само намалување на штедењето, тешко дека ќе се одлучат за конверзија на денарските заштеди во евра. Тие што имаат заштеди веројатно ќе се одлучат на купување на недвижности. Наместо оданочување на заштедите, со даночните реформи треба да се пристапи кон оданочување на профитот на банките според методот на прогресивно оданочување. Оданочувањето на штедните влогови нема да има скоро никаков финансиски-фискален ефект, а ќе има негативни импликации (повлекување на заштедите)“, вели универзитетскиот професор Сами Бислими.
Зелен данок, стеснување на листата на повластени со 5% ДДВ
Во нацрт-концептот за даночна реформа се предвидува и стеснување на листата на производи и услуги со повластена даночна стапка од 5% – ова по автоматизам значи зголемување на ДДВ кај таа група на производи, директен данок кој го плаќаат граѓаните и фирмите. Сега на “повластената” листа се наоѓаат поголем број на суровини за земјоделско производство, но и производи како што се одреден вид на машини, компјутери, медицинска опрема, како и превоз на патници.
Едно од предложение решенија се даночни измени во областите од акцизата и зелено оданочување – кои секако ќе бидат на товар на граѓаните и на фирмите. Според власта, со овој дел од даночната реформа е таргетирана заштитата на човековата околина. Зеленото оданочување спoред најавите ќе се однесува на стимулирање на даночните обврзници да го намалат загадувањето на животната средина. Според Стратегијата за реформи на даноци, ова значи зголемување на коефициентот за оданочување по CO 2 – односно раст на данокот.
Уште едно предлог решение со кое ќе бидат засегнати граѓаните – оданочување на капитални добивки.
„Почетокот на примената на оданочувањето на капиталните добивки од хартии од вредност и удели во инвестициски фондови мора да биде поврзано со софтверско решение според кое данокот ќе се пресметува, задржува и плаќа од страна на брокерските куќи и друштвата за управување со инвестициски фондови, кои впрочем ги имаат двете потребни информации за формирање на даночната основа на која се применува даночната стапка: набавната цена и цената на продажбата на ХВ, односно уделот“, вели даночниот експерт Гацов.
Во следните продолженија, Порталб.мк ќе анализира што ќе значи даночната реформа при воведување на даноци за вработени хонорарци и за фирмите кои ги исплаќаат, дали реформата ќе ја постигне целта – зајакнување на економијата преку сузбивање на неформалниот (сив) сектор.
Претходно Вистиномер: Со стара фотомонтирана насловна страница се обвинува Фаучи дека ја донел СИДА-та во САД
Следно Првачињата во Делчево ќе добијат по 3.000 денари
АНАЛИЗА: Општински буџети – најмногу пари за плати, најголем приход од власта
Контраспин: Мицкоски го болат навреди само кога паѓаат на неговиот грб
Русинот се криел во фрижидер од судски извршители во 2015 година, а не бегал од мобилизацијата на Путин
ВИСТИНОМЕР: Неточно се тврди дека инфлацијата во Германија е над 45 отсто
Објавата шири невистини дека реалната инфлација во Германија е над 45 отсто, а како „доказ“ …
Ковачевски: Очекувам извинување од ВМРО-ДПМНЕ за лагите, очаен обид на Мицкоски фатен во криминал од 136 милиони евра
Ковачевски: Човечкиот капитал е клучен фактор за економски развој и за да продолжиме да ја менуваме државата кон подобро
Крушево: Концерт во чест на Тоше
(ВИДЕО) Катастрофа во Индонезија: Најмалку 174 лица загинаа во немирите после завршувањето на фудбалски натпревар
Поддршка за суверениетот и територијалнот интегритет на Украина од претседателите на земјите членки на НАТО од Централна и Источна Европа
Дозволено е преземање на содржините со задолжително наведување и линкување до изворот.